P.E. de Josselin de Jong

**Patrick Edward de Josselin de Jong** (8 Juli 1922–1 Januari 1999) adolah saurang profesor antropologi budaya di Universitas Leiden salamo labiah dari 30 tahun, dan juo manjabaik sabagai ketua jurusan dari tahun 1957 hinggo 1987. Spesialisasi dari panalitiannyo iyolah kaum atau etnis Minangkabau di Sumatra Barat.

Patrick dianggap sabagai saurang antropolog tanamo dalam bidang tradisi atau budaya nan ditetapan dek Universitas Leiden di ma inyo marupoan ketua Antropologi Budaya, dan juo mawarisi katarampilan antropologis dari mamaknyo nan sabalunnyo juo tanamo, yakninyo JPB de Josselin de Jong, dengan minat panalitianyo nan bapusaik di Indonesia. Inyo juo saurang ahli tantang kawasan, khususnyo di Indonesia Barat dengan strukturalisme sabagai subjek nan diminatinyo. Ilmu Antropologi struktural tersebut barasa dari Universitas Leiden pado tahun 1920-an jo 1930-an.

Inyo manghasilan 208 judul hasil panalitian, tamasuak cetak ulang jo tajamahan. Inyo diagiah tando kehormatan sabagai "Ridder in de Orde van de Nederlandse Leeuw" pado April 1986 dek Royal Dutch Academy of Sciences. Inyo juo diagiah panghargaan sabagai "Verzetsherdenkingskruis" atas kagiatan panalitiannyo pado maso panjajahan kolonial. Inyo pensiun pado tahun 1987 sabagai profesor antropologi budaya jo kudian manjadi profesor emeritus sasudahnyo. Inyo maraso terhormat dalam acara simposium parpisahan, di ma inyo maagiah kuliah panutuik bajudul "The Sacred Ruler in Indonesia" dalam bahaso Balando.

## Kahidupan awal
Patrick lahia di Beijing pado tahun 1922.Apakyo (urang Balando) marupoan mantan perwira angkatan lauik jo diplomat lua nagari. Mandehnyo marupoan urang Skotlandia.

Patrick jo mandehnyo pindah ka Balando sangkek baumua anam tahun pado tahun 1928. Inyo manyambuang pandidikan manangahnyo di Stedelijk Gymnasium Leiden. Di bawah pangaruah apaknyo, inyo kudian mandaftar kursus bahasa Indonesia di Universitas Leiden pado tahun 1940 untuak mampasiapan karier sabagai ahli bahaso bahaso jo pegawai negeri Hindia Belanda.

Inyo adolah kamanakan antropolog struktural JPB de Josselin de Jong nan manciptoan konsep bidang studi etnologi pado kuliah umumnyo nan kaduo pado tahun 1935. Konsep Leiden nan ditetapan dek JPB iyolah konsep studi lapangan etnologi nan fokusnyo pado struktur masyarakaik Indonesia. Panaliti salanjuiknuo kudian manaruihan jo mampalueh jalur panalitian iko (strukturalisme komparatif).

Patrick jo JPB acok manghadiri patamuan malam dari parhimpunan mahasiswa W.D.O. Peter Suzuki adolah asistennyo. Patrick manampati kamar mamaknyo di nniversitas. JPB juo maagiah Patrick toga pribadinyo atau jubah profesional. JPB alah manggunoan jubah tersebut pado sangkek maagiah gelar doktor kapado murik-muriknyo di 20 kali periode.

Salamo Parang Dunia Kaduo, Patrick marupoan anggota Kolonial Belanda.

## Pamikirannyo
Prinsip-prinsip nan diadopsi dek Patrick diklasifikasian ampek elemen yaitu, Kakarabatan, Insuler Asia Tenggara, Mitos Politik, jo antropologi budaya, nan indak dianggap "saling eksklusif" tapi tumpang tindih. Gingrich jo Fox (2002) manyatoan bahasonyo JPB mangidentifikasi ampek elemen nan mambantuak inti struktural dalam bidang studi etnologi, tamasuak sirkulasi connubium, unilineality ganda, klasifikasi simbolik ganda, jo katahanan dari pengaruh budaya lua.

## Organisasi
Pado 22 Mei 1947, inyo maagiah pidato patamonyo di Ethnology Society WDO.

Pado Januari 1961, inyo diangkek manjadi anggota kahormatan Royal Asiatic Society. Inyo adolah Anggota Kahormatan dari Institut Antropologi Kerajaan Inggris Raya dan Irlandia (RAI), jo anggota Akademi Seni dan Ilmu Pengetahuan Kerajaan Belanda sajak 1974.

## Kahidupan pribadi
Inyo mandapek gala ksatria di Ordo Singa Belanda pado tahun 1986.

De Josselin de Jong maningga di Oegstgeest, Belanda pado tahun 1999.

## Karya

* *Minangkabau and Negri Sembilan: Socio-political structure in Indonesia* (1951)
* *Some directions in contemporary cultural anthropology* (1957)
* *Generalization in cultural anthropology* (1987)

## Rujuakan

## Bacaan salanjuiknyo
* 
* 
* Vermeulen, H.F. "P.E. de Josselin de Jong and the Leiden Tradition. A Short History" in: Rob de Ridder and Jan A.J. Karremans (eds.) *The Leiden Tradition in Structural Anthropology*. Leiden: E.J. Brill 1987, pp.&nbsp;4–58; Appendix on Ph.D. theses supervised by J.P.B. de Josselin de Jong (1926–1956) and by P.E. de Josselin de Jong (1956–1987), pp.&nbsp;59–63.